# למורה: סדנת פיוט לשבועות ולשמחת תורה - אשורר שירה

**תקציר**: במהלך הסדנא נאזין לפיוט "אשורר שירה" ונעסוק בתוכנו ובמוסיקה לפיוט וכן נלמד לשיר את הפיוט. הפעילות מתאימה לקראת שבועות-חג מתן תורה או לשמחת תורה.

**מטרה:**

* למידת הפיוט בחשיבה בינתחומית: ספרות, מוסיקה ואורחות חיים
* שירת הפיוט
* האזנה מודרכת כאמצעי ללמידה מאתגרת
* הכרות בסיסית עם מושגים ספרותיים ומוסיקליים הקשורים בעולם הפיוט

**זמן:** 45 דקות

**ציוד**: טייפ, דיסק ובו הקלטת הפיוט, המילים לפיוט + דפי המשימות

**הצעה משמעותית**: חפשו בבית ספריכם אדם שביכולתו ללמד את התלמידים לשיר את הפיוט. אין כמו החבור לפיוט ממקום של שירה.

**מהלך הפעילות:**

כניסה:

התלמידים יכנסו למפגש כאשר ברקע מושמעת מנגינת הפיוט

שלב א': תוכן

המורה יחלק לתלמידים את דפי הפיוט וישאל אותם מדוע לדעתם שרים את הפיוט בחג השבועות?

למי שרים את הפיוט?

אילו דמויות מוזכרות בפיוט ובהקשר למה?

שלב ב': מבנה ספרותי

לאחר הדיון בשאלות התוכן יעסקו המורה והתלמידים במבנה הפיוט מבחנה ספרותית:

כמה בתים לפיוט?

ממה מורכב כל בית? (כל בית הוא שורה בשיר והוא מורכב משתי צלעות: צלע פותחת=דלת וצלע סוגרת=סוגר)

אפשר להעלות גם את נושא החריזה

שלב ג': מכאן למבנה המוסיקלי ולקשר בין המבנה הספרותי והמוסיקלי:

\* הגדרת ה"מדריך"

\* פעילות של האזנה מודרכת:

* האזינו לפיוט ובדקו את הדברים הבאים:
* האם מנגינת המדריך היא מנגינת הבתים?
* האם המדריך משמש כפזמון חוזר?
* איזה כלי פותח את מנגינת הפיוט ואילו כלים מצטרפים אליו?
* האם מנגינת הפתיחה היא מנגינת הפיוט או מנגינה מאולתרת?
* כמה פעמים שרים כל צלע בפיוט?

שלב ד': שרים את הפיוט

לאורך כל הפעילות יישמע הפיוט פעמים רבות. מנגינתו קליטה, וכל התלמידים יקלטו בוודאות את מנגינת המדריך עד שלב זה.

שירו את הפיוט. תלמידים שקלטו את מנגינת הבתים והמורה שמעביר את הסדנא (רצוי ואפילו הכרחי שהמורה שמעביר את הסדנא ידע לשיר את הפיוט וישיר בחדווה שתזמן את התלמידים להצטרף אליו) ישמשו כסולנים וישירו את מנגינת הבתים וכל הכתה תצטרף לשירת המדריך.

**הצעות לשילובם של דפי המשימות:**

לבחירתכם, כל משימה יכולה להתבצע בשלב המתאים לה (על פי השלבים המתוארים בעמוד הקודם):

* כמשימת הכנה
* כתגובה ישירה להאזנה מודרכת (או קריאה מודרכת)
* כמשימת סכום

כמו כן, לשיקולכם האם להעביר את הסדנא באופן פרונטלי או לשלב במהלכה פעילות בקבוצות עבור חלק מהמשימות

**המלצה להרחבת הפעילות:**

ההקלטה לפיוט מופיעה באתר "פיוט" ([www.piyut.org.il](http://www.piyut.org.il)) כמו כן נמצאות באתר הקלטות לביצועים נוספים של הפיוט באותו לחן. אם ברצונכם להרחיב את הפעילות השוו ביצועים מצאו את הדומה והשונה.

|  |
| --- |
|  **אשורר שירה mafridר' רפאל ברוך טולדנו** מרוקו mafridנובה: סיכה ספניול הפיוט מתוך [אתר הזמנה פיוט](http://www.piyut.org.il/)**על הפיוט**פיוט ממסורת יהודי מרוקו, שנפוץ ומוכר ברוב המסורות. הפיוט הוא שיר שבח והלל לתורה, ונוהגים לשיר אותו בחגים הקשורים לתורה, כמו שבועות - חג מתן תורה, ושמחת תורה - יום בו מסיימים את הקריאה השנתית של כל פרשיות התורה. |
| אֲשׁוֹרֵר שִׁירָה לִכְבוֹד הַתּוֹרָה | מִפָּז יְקָרָה זַכָּה וּבָרָה |
| נֶאֱמָן שְׁמוֹ בָּחַר בְּעַמּוֹ | לִהְיוֹת לוֹ לִשְׁמוֹ אֻמָּה נִבְחָרָה |
| נִגְלָה בִּכְבוֹדוֹ, עַל סִינַי הוֹדוֹ | קָרָא לְעַבְדוֹ, לְקַבֵּל תוֹרָה |
| נִתְּנָה לָנוּ עַל יַד רוֹעֵנוּ | מֹשֶׁה רַבֵּנוּ בְּחִיר הָאֻמָּה |
| נֶאֱמַן בֵּיתוֹ הִבִּיט בִּדְמוּתוֹ | גַּם נְבוּאָתוֹ מַרְאָה מְאִירָה**על המשורר**ר' ברוך רפאל טולדנו, היה אישיות רבנית ותורנית חזקה מאד בעיר מקנאס שבמרוקו. הוא היה מסייע ודואג לצרכיו של כל מי שביקש ללמוד תורה. הוא היה תלמיד חכם משכמו ומעלה, שעסק בכל מכמני התורה, וכתב גם קיצור שולחן ערוך לתושבי עירו.יש המספרים כי ר' ברוך רפאל טולדנו קיבל שיר זה בחלום, וכשהתעורר ישב וכתב את השיר, המונה כשלושים בתים, במלואו. שיר זה מעיד על אהבתו של ר' ברוך את התורה . מעדות תלמיד שלמד אצל נכדיו בישיבת 'אור ברוך' בירושלים, שיר זה נושא את דגל משפחתו, ומסמל את הדבקות והאהבה לתורה שקיבלו הנכדים, ר' גבריאל ומיכאל טולדנו מסבם, והוא מזין את להט הרבצת התורה שלהם ברבים. נראה שהלחן ספרדי, מהסוג שהיה מצוי יותר בצפון מרוקו, לכיוון ספרד. (טנג'יר, מליליה וסביבותיה), אולם אין בידנו מקור רשמי לשיר הנושא את הלחן הזה, לכן כרגע משייכים גם את הלחן למשורר. |
| יִשְׂמַח יִשְׂרָאֵל בְּאַהֲבַת אֵל | כִּי הוּא מַנְחִיל אֶל לוֹמְדֵי תוֹרָה |
| אַשְׁרֵי הַגֶּבֶר עַל יִצְרוֹ גּוֹבֵר | מֵישָׁרִים דּוֹבֵר בּוֹחֵר בַּתּוֹרָה |
| רַבָּה נְעִימָה תּוֹרָה תְּמִימָה | פֶּתִי מַחְכִּימָה עַיִן מְאִירָה |
|  |  |
| **אשורר שירה – פירושי מילים****אֲשׁוֹרֵר שִׁירָה לִכְבוֹד הַתּוֹרָה –** אשבח ואהלל את התורה בשיר **מִפָּז יְקָרָה –** התורה יקרה אף מזהב,. **זַכָּה וּבָרָה –** התורה טהורה ומזהירה כשמש, **נֶאֱמָן שְׁמוֹ –** הקב"ה הנאמן לעמו ושומר את בריתו אתם, **בָּחַר בְּעַמּוֹ... אֻמָּה נִבְחָרָה –** הקב"ה שבחר בעמו להיות לו לעם, **נִגְלָה בִּכְבוֹדוֹ –** התגלות האל מתוארת פעמים רבות ככבוד האלוהים שמתגלה. כך במתן תורה, **עַל סִינַי הוֹדוֹ –** הודו התגלה על הר סיני, במתן תורה.  **קָרָא לְעַבְדוֹ –** משה רבנו הקרוי עבד ה' - **נִתְּנָה לָנוּ עַל יַד רוֹעֵנוּ –** התורה ניתנה על ידי משה רבנו, שהיה רועה צאן והרועה הגדול, המנהיג, של עם ישראל. **בְּחִיר הָאֻמָּה –** משה הוא בחיר האומה, הוא שנבחר מכל ישראל להנהיג את העם. **נֶאֱמַן בֵּיתוֹ –** משה רבנו, **הִבִּיט בִּדְמוּתוֹ –** משה רבנו הוא הנביא שאליו נגלה הקב"ה **גַּם נְבוּאָתוֹ מַרְאָה מְאִירָה –** נבואת משה מיוחדת מנבואות שאר הנביאים; הוא מתנבא ב"אספקלריא מאירה", **כִּי הוּא מַנְחִיל אֶל לוֹמְדֵי תוֹרָה –** דרך לימוד התורה זוכה הלומד שהאל יהיה נחלתו,  **אַשְׁרֵי הַגֶּבֶר עַל יִצְרוֹ גּוֹבֵר –** על פי המשנה במסכת אבות, ד, משנה א: בֶּן זוֹמָא אוֹמֵר...אֵיזֶהוּ גִבּוֹר, הַכּוֹבֵשׁ אֶת יִצְרוֹ. **מֵישָׁרִים דּוֹבֵר בּוֹחֵר בַּתּוֹרָה –** האיש הישר, הוא הבוחר בתורה, **תּוֹרָה תְּמִימָה פֶּתִי מַחְכִּימָה –** התורה שלמה, ומחכימה את הבור. **עַיִן מְאִירָה –** התורה מאירת עיניים, כל הזכויות שמורות © הזמנה לפיוט |

**משימות העוסקות במבנה הספרותי ובתוכן של הפיוט:**

* **השלימו:**

 לפיוט \_\_\_\_\_\_\_\_\_\_\_\_\_ שורות. כל שורה בפיוט היא \_\_\_\_\_\_\_\_\_\_\_\_. כל שורה נחלקת לשתי

 \_\_\_\_\_\_\_\_\_\_\_. צלע פותחת הנקראת \_\_\_\_\_\_\_\_\_\_\_\_\_ וצלע סוגרת הנקראת \_\_\_\_\_\_\_\_\_\_\_\_.

(סוגר, בית, דלת, שמונה, צלעות)

* רשמו ליד כל בית בפיוט את מי מתארים בו? (האל, משה, תלמיד חכם, עם ישראל, התורה)

**ה"מדריך"**

ברבים מן הפיוטים **השורה הראשונה** היא שורה מרכזית בעלת תוכן חשוב. לשורה זו קוראים "מדריך". לעִתִּים משמשת שורת המדריך כפזמון חוזר ולעתים כמנגינת הפיוט החוזרת ברצף בכל בתי הפיוט.

**משימות העוסקות במוסיקה לפיוט:**

* **האזינו לפיוט וסמנו √ ליד המשפטים הנכונים**
* מנגינת המדריך היא מנגינת הבתים
* מנגינת המדריך שונה ממנגינת הבתים
* הכלי שפותח את מנגינת הפיוט הוא כינור ומצטרפים אליו עוד, דרבוקה ודף
* הכלי שפותח את מנגינת הפיוט הוא עוד ומצטרפים אליו כינור, דרבוקה ודף
* הפיוט נפתח בנגינת "תאקסים" (=אילתור כלי)
* הפיוט נפתח במנגינת המדריך
* בקטעי המעבר חוזרים על מנגינת הצלע האחרונה במדריך
* בקטעי המעבר חוזרים על מנגינת הצלע האחרונה בבית
* שרים כל צלע פעמיים, למעט הצלע השניה בכל בית ששרים אותה פעם אחת בלבד
* שרים את כל הצלעות פעמיים
* שרים כל צלע פעמיים למעט הצלע השנייה בכל בית שחוזרים רק על חלקה

* **שירו את הפיוט: הכתה תשיר את המדריך וסולנים ישירו את הבתים**